Síðastliðinn föstudag var undirritaður nýr samningur um sjúkraflutninga á milli Heilbrigðisstofnunar Norðurlands og Sveitarfélagsins Skagafjarðar . Brunavarnir Skagafjarðar munu sjá um framkvæmd samningsins líkt og undanfarin ár . Samningurinn , sem gildir til næstu 5 ára , nær til sjúkraflutninga í Skagafirði , utan Fljóta sem njóta þjónustu frá Fjallabyggð . Áralöng hefð er fyrir samstarfi Heilbrigðisstofnunar Norðurlands , Sveitarfélagsins Skagafjarðar og Brunavarna Skagafjarðar vegna sjúkraflutninga og eru samningsaðilar því mjög ánægðir með að óbreytt fyrirkomulag vegna sjúkraflutninga í Skagafirði hafi verið tryggt næstu árin . Sigfús Ingi Sigfússon sveitastjóri , Svavar Atli Birgisson slökkviliðsstjóri , Jón Helgi Björnsson forstjóri HSN og Örn Ragnarsson framkvæmdastjóri læknina HSN við undirritun samningsins . KF lék í gær við Hött / Huginn í B-deild í Kjarnafæðismótinu . Leikið var í Boganum á Akureyri en leiknum hafði verið frestað vegna ófærðar og var því um nýjan leiktíma að ræða . Lið KF er fremur þunnskipað um þessar mundir og hafa nokkrir lykilmenn frá síðasta tímabili horfið á braut . Ungir leikmenn koma því inni í hópinn og eins lánsmenn frá öðrum liðum sem eru einnig á reynslu hjá félaginu . Fimm lánsmenn voru í byrjunarliðinu í þessum leik , Birgir Hlynsson frá Þór , Elvar Baldvinsson frá Völsung , Hrannar Snær Magnússon frá KH , Páll Ingvason frá Þór og Halldór Jóhannesson frá KA . Yngsti leikmaður vallarins var hins vegar hinn 15 ára gamli Þorlákur Breki Baxter í liði Hugins Hattar , og spilaði hann allan fyrri hálfleik . Markalaust var í fyrri hálfleik og gerði KF sína fyrstu skiptingu á 72. mínútu þegar Kristófer Máni kom inná fyrir Birgi Hlynsson . Óliver kom svo inná fyrir Hákon Leó á 87. mínútu . KF nýtti aðeins þessar tvær skiptingar í leiknum en þeir voru með fjóra varamenn klára . Höttur / Huginn var hinsvegar með stóran hóp og nýtti allar sínar 7 skiptingar . Leiknum leik með markalausu jafntefli og fengu lið sitthvort stigið úr þessum leik . KF hefur því haldið hreinu í fyrstu þremur leikjum mótsins og er með 5 stig eftir þrjá leik . Liðið á næst leik gegn Kormák / Hvöt , laugardaginn 25. janúar . Íþróttakona Akureyrar 2019 er Aldís Kara Bergsdóttir listhlaupakona úr Skautafélagi Akureyrar og Viktor Samúelsson úr Kraftlyftingafélagi Akureyrar er íþróttakarl Akureyrar 2019 . Hulda Elma Eysteinsdóttir blakkona úr Knattspyrnufélagi Akureyrar varð í þriðja sæti . Viktor er jafnframt stigahæsti kraftlyftingamaður Íslands frá upphafi . Frístundaráð veitti viðurkenningar vegna 311 Íslandsmeistara til 13 aðildarfélaga Íþróttabandalags Akureyrar á síðasta ári . Þá veitti Afrekssjóður átta afreksefnum úr röðum aðildarfélaga styrk að alls upphæð 1.600.000 kr . Alls veitti Afrekssjóður Akureyrarbæjar styrki að upphæð 7.000.000 kr. árið 2019 til íþróttamanna innan aðildarfélaga ÍBA . Um þessar mundir kanna 17 myndlistarnemar frá Listaháskóla Íslands nýjar lendur á Norðurlandi . Þau eru gestir í Alþýðuhúsinu og í Herhúsinu á Siglufirði þar sem þau bjóða í opið hús laugardaginn 18. janúar kl. 20:00 - 22:00 . Gjörningar , tónlist , myndverk , höggmyndir og ýmislegt annað verður á boðstólum . Blakfélag Fjallabyggðar hefur skrifað undir áframhaldandi samstarfssamning við Genís og Sigló hótel . Samningurinn tengist ýmsum viðburðum sem BF stendur fyrir , eins og Sigló Hótel – Benecta mótið sem fer fram í febrúarlok ár hvert . Á myndinni eru þau Óskar Þórðarson f.h . BF og Gunnhildur Róbertsdóttir f.h . Benecta ( á myndina vantar Kristbjörgu Eddu f.h . Sigló Hótels en hún var fjarverandi ) . Loksins var aftur hægt að opna Skíðsvæðið í Skarðsdal í dag en opið var frá kl. 14 - 19 . Neðsta lyftan og T-lyftan voru opnaðar og einnig braut fyrir skíðagöngugarpa . Lokað var á svæðinu í gær þar sem verið var að vinna snjóinn í brekkurnar og undirbúa opnun . Á sunnudaginn verður svo World Snow day haldinn á svæðinu , og verður dagskrá nánar auglýst síðar . Það er gríðarlega mikilvægt ef tryggja á áframhaldandi vöxt ferðaþjónustunnar og góð áhrif hennar á hagvöxt í landinu að hlúa vel að þeim frumkvöðlum sem hafa drifið áfram þróunina undanfarin ár . Enn er það svo að á stórum hluta landsins er mikil árstíðarsveifla . Á sama tíma erum við að heyra umræðu erlendis frá um að Íslands sé orðið fullt og að ekki sé hægt að bæta fleiri gestum við . Ferðamenn kalla á að komast á aðra staði og á öðrum tíma heldur en við erum vön . Stöðugt eru að koma í ljós og að þróast áfram nýir áfangastaðir vítt og breytt um landið sem á örskömmum tíma geta orðið gríðarlega vinsælir og kalla á aukna þjónustu og innviði . Með góðu samstarfi stjórnvalda og ferðaþjónustunnar getum við séð þessa stærstu atvinnugrein þjóðarinnar vaxa og dafna á næstu árum og byggt upp grunn að öflugu atvinnulífi og byggð um allt land á sjálfbæran hátt . b ) Amalía Nanna Júlíusdóttir vegna ástundunar og árangurs í sundi . f ) Snorri Guðröðarson vegna ástundunar og árangurs í frisbí-golfi . g ) Snædís Ósk Aðalsteinsdóttir vegna ástundunar og árangurs í knattspyrnu . Þá var knattspyrnudeild Dalvíkur / Reynis einnig veittur styrkur vegna búnaðarkaupa fyrir afreksþjálfun á nýjum gervigrasvelli . Ófært er milli Blönduóss og Skagastrandar . Mikil snjóflóðahætta er á utanverðum Tröllaskaga . Verkefnastyrkir Verkefni sem auðga menningarlífið í bænum , hafa ákveðna sérstöðu og fela í sér frumsköpun . Starfslaun listamanna Umsóknir skulu innihalda greinargóðar upplýsingar um hvernig starfslaunatíminn verður notaður , listferil og menntun . Umsóknarfrestur starfslauna og sumarstyrkja er til og með 9. febrúar 2020 . Nánari upplýsingar veitir Almar Alfreðsson verkefnastjóri menningarmála í netfanginu almara@akureyri.is . Staðan var 0 - 0 í hálfleik , og strax í byrjun síðari hálfleiks fóru Þórsarar að gera breytingar á sínu liði enda 7 varamenn á bekknum tilbúnir að koma inná . Búið að flytja alla þá farþega sem að voru í hópbifreið sem að valt á þjóðvegi 1 , Norðurlandsvegi skammt frá bænum Öxl sunnan við Blönduós . Voru þeir flestir fluttir á Heilbrigðisstofnun Norðurlands á Blönduósi sem og í fjöldahjálparstöð Rauða krossins . Einnig verða slasaðir fluttir með þyrlu Landhelgisgæslunnar til Reykjavíkur . Þjóðvegur 1. var lokaður um tíma en hefur verið opnaður aftur samkvæmt tilkynningu frá Vegagerðinni . Í dag var einnig kynnt sérstakt kort sem var unnið fyrir verkefnið , en þar er lögð áhersla á fimm lykilstaði á leiðinni ; Goðafoss , Mývatn , Dettifoss , Ásbyrgi og Húsavík . Um leið var heimasíðan www.diamondcircle.is tekin í notkun . Markaðsstofa Norðurlands og Húsavíkurstofa gerðu með sér samstarfssamning í maí á síðasta ári um notkun á heitinu Diamond Circle , sem fól í sér að MN myndi gera greiningu á innviðum á leiðinni , búa til vörumerki og efla markaðssetningu . Í ljósi þess að áætlað er að klára vinnu við lagningu á bundnu slitlagi á Dettifossvegi í sumar skapast enn betra tækifæri fyrir markaðssetningu og þróun ferðaþjónustufyrirtækja sem njóta nálægðar við þær náttúruperlur sem finna má á Demantshringnum . Þetta kemur fram í tilkynningu frá Markaðsstofu Norðurlands . Ljóst er að það þarf að breyta menningunni í kringum knattspyrnudeild Tindastóls þannig að upplifun fólks af stjórnarstörfum fyrir félagið verði jákvæð . Öll börn sem fædd eru 1. janúar 2019 eða síðar eiga nú rétt á bólusetningu við hlaupabólu án endurgjalds . Reglugerð þessa efnis tók gildi 1. janúar síðastliðinn . Reglugerðin kveður einnig á um bólusetningu við kíghósta fyrir sérstaka áhættuhópa og mælir sóttvarnalæknir með slíkum bólusetningum fyrir barnshafandi konur . Samkvæmt reglugerð um bólusetningar hefur öllum sem eru í sérstökum áhættuhópum og sóttvarnalæknir tilgreinir verið gefinn kostur á bólusetningum gegn pneumókokkasýkingum og gegn árstíðabundinni inflúensu . Með breytingunni sem tók gildi um áramót á það nú einnig við um kíghósta og hefur sóttvarnalæknir sem fyrr segir mælt með bólusetningu við kíghósta fyrir barnshafandi konur . Bólusetning við kíghósta skal vera án endurgjalds . Á 64. mínútu skoraði síðan Aksentje Milisic fjórða mark KF og staðan því orðin 4 - 0 . KF var með fjóra varamenn og nokkra menn á reynslu í þessum leik . KF leikur næst við Þór - 2 , föstudaginn 10. janúar kl. 21:15 . Í kjölfar óveðursins sem gekk yfir dagana 10. - 12. desember 2019 hefur sveitarfélagið Fjallabyggð óskað upplýsingum eftir frá íbúum og fyrirtækjum í Fjallabyggð sem telja sig hafa orðið fyrir tjóni af völdum veðurofsans eða vegna rafmagnsleysisins að senda upplýsingar um það á netfangið fjallabyggð@fjallabyggd.is . Umbeðnar upplýsingar verða nýttar í greinargerð til átakshóp fimm ráðuneyta og til að gera viðbragðsáætlun fyrir óveður . Nafnasamkeppnina má nálgast hér . Dagana 14. – 27. janúar verður listasmiðja á Siglufirði með útskriftarnemendum Listaháskóla Íslands í samstarfi við Herhúsið , Svörtu Kríuna og Segul 67 . Listasmiðjan er byggð upp með svipuðum hætti og Reitir workshop sem fram fór í Alþýðuhúsinu á Siglufirði á árunum 2012 – 2016 . Nemendur kynna sér sögu Siglufjarðar og fá fyrirlestra frá ýmsum skapandi einstaklingum í bænum , Tengjast inná heimili fólks , fara í fyrirtæki og með uppákomum um bæinn . Nú er að skapast sú hefð að Listaháskóli Íslands sendir útskriftarnemendur sína til Siglufjarðar til að víkka sjóndeildarhringinn , skapa tengsl , efla hópandann og gefa af sér út í samfélagið . Þetta eru fyrstu skref listamannana til sjálfstæðs starfs undir leiðsögn Sindra Leifssonar og Aðalheiðar S. Eysteinsdóttur . Áður sendi Listaháskólinn nemendur til Seyðisfjarðar , og var það mikil innspýting skapandi hugsunar í það samfélag . Nú verður byggt upp á Siglufirði og verður tekið vel á móti ungu listamönnum . Smiðjan er opin almenningi til að fylgjast með og kynnast fólkinu . Sýningin Too Much opnaði í Kompunni , Alþýðuhúsinu , í dag kl. 14.00 – 17.00 . Sýningin er samsýning með 12 listamönnum og stendur til 13. janúar . Listamenn sem taka þátt eru : Will Owen , Mads Binderup , Arnar Ómarsson , Samúel Rademaker , Atlas Ara og Sophieson , Aðalheiður S. Eysteinsdóttir , Freyja Reynisdóttir , Guðrún Pálína Guðmundsdóttir , Þórir Hermann Óskarsson , Joris Rademaker , Arnfinna Björnsdóttir og Brák Jónsdóttir . Í stöðunni 16 - 7 tók Þróttur leikhlé , en BF skoraði næstu fimm stig eftir hlé , og var staðan því orðin 21 - 7 . BF komst í 17 - 5 og virtist vera formsatriði að klára hrinuna . Þróttur minnkaði muninn í 24 - 21 en BF vann hrinuna 25 - 21 og leikinn örugglega 3 - 0 . Frábær byrjun hjá BF stelpum , en ungu stelpurnar spiluðu stórt hlutverk í þessum leik og voru að koma sterkar inn . BF er núna með 22 stig í 5. sæti deildarinnar eftir 13 leiki . Liðin fyrir ofan hafa öll spilað færri leiki en BF .